Page:Original manuscript of Gitanjali - Rabindranath Tagore - Rothenstein collection.pdf/8

  কোলাহল ত বারণ হল এবার কথা কানে কানে। এখন হবে প্রাণের আলাপ কেবলমাত্র গানে গানে। আমার ছুটি অবেলাতেই দিনদুপুরের মধ্যখানে। কাজের মাঝে ডাক পড়েছে কেন যে তা কেই বা জানে। মোর কাননে অকালে ফুল উঠুক্ তবে মুঞ্জরিয়া, মধ্যদিনের মৌমাছিরা বেড়াক মৃদু গুঞ্জরিয়া। অলস বেলার খেলার সাথী এবার আমার হৃদয় টানে। বিনা কাজের ডাক পড়েছে কেন যে তা কেই বা জানে!